— Калі мы выбіралі назву газеты, то кіраваліся тым, што бліжэй нам да сэрца і душы. Лістапад — гэта час, калі скончаны сельскагаспадарчыя работы і можна падводзіць вынікі за год, хваліцца дасягненнямі, знаходкамі. Лістапад — гэта таксама прыгожая пара года, калі хочацца пісаць вершы, маляваць, адпраўляцца ў цікавыя падарожжы. У газеце адлюстравана вялікае кола розных праблем, пачынаючы ад унутрыкласных і ўнутрышкольных і заканчваючы агульначалавечымі і вострасацыяльнымі. Школьная газета адыгрывае ў нашым жыцці важную ролю, тут мы можам выказваць свае думкі, што фарміруе нас як асобу. Адметнасцю нашай газеты з’яўляецца шчырасць, бо школьная газета не можа быць няшчырай. Гэта своеасаблівае люстэрка, з дапамогай якога мы можам убачыць сябе збоку, а таксама зацікавіць дарослых школьным жыццём. Удзельнікі гуртка вучацца не толькі вобразна гаварыць, пісаць і думаць, але і весці актыўнае жыццё. Той, у каго актыўная жыццёвая пазіцыя, заўсёды запатрабаваны. Нашы карэспандэнты — гэта вучні розных узростаў, мы стараемся прапаноўваць тэмы, якія цікавы кожнаму. Напрыклад, спецыяльны выпуск газеты “Лістапад” быў прысвечаны пытанням эканоміі і беражлівасці, — дзеляцца юныя карэспандэнты.